Nem hazudnak a képek, ez egy nagyon stílusos, aprócska lakás, a város kellős közepén, egy nyugodt és elképesztően hangulatos utcában. Mi több, ez volt az egyik legszebb utcácska, ami azért Rómában nagy szó. Minden fontos látnivaló séta távolságra, de a pár lépésre lévő főútról bárhová eljuthatunk busszal is, közvetlenül.
Minden háztartási eszköz rendelkezésre állt és megfelelően működött.
A szállás legnagyobb hátránya a rossz minőségű ágyak voltak, amik nem csak hangosan nyikorognak, de középen süppedtek is. Mind a kétszemélyes ágy, mind a kanapéágy.
Sokak számára is az hátrány lehet, hogy viszonylag magas lépcsőkön lehet csak feljutni a lakáshoz.
Tetszett, hogy fent volt egy apró extra WC, míg lent érdemes figyelni, hogy mindig le legyen csukva a WC, így elkerülhetjük a kellemetlen római csatornaszagot.
Ezektől eltekintve kellemes emlékekkel tértünk haza, Carola nagyszerű házigazda volt, aki valóban gonoskodott rólunk, kedvesen fogadott minket és minden felmerülő kérdésre azonnal válaszolt. Nem bántuk meg, hogy ezt választottuk!